alexandrainst/scandi-wiki huggingface dataset:
Haraldsplass Barnevern

Haraldsplass Barnevern (tidligere Garnes Ungdomssenter) er et barnevernsenter i Bergen som ble startet opp i 1987. Flere av avdelingene ligger på Garnes i Arna bydel og har fire boavdelinger, hvorav tre ligger i Indre Arna. Administrasjonen er lokalisert på Haraldsplass i Bergen hvor også Familie- og oppfølgingsavdeling er plassert. På samme eiendom ligger Bergen 4H-undervisningsgård. Haraldsplass Barnevern er en ideell organisasjon og eies  av Haraldsplass Diakonale Stiftelse som bl.a. også eier Haraldsplass diakonale høgskole og Haraldsplass Diakonale Sykehus. Haraldsplass Barnevern har avtaler om å levere ulike tjenester innen barnevern til stat og kommuner. 

Blant tjenestetilbudet er institusjonsplasser, familiehjem, botrening, ettervern og oppfølging i hjemmet. Målgruppen er barn og unge i alderen 13-18 (22) år som trenger bistand fra det offentlige med hensyn til omsorgssituasjon og/eller behandlingstiltak i forhold til atferdsproblemer.
Haraldsplass Barnevern har godkjenning for 13 institusjonsplasser, samt for å rekruttere, lære opp og veilede familiehjem. I tillegg følger personalgruppen opp et varierende antall unge som bor utenfor senteret. Rundt  40 stillinger ivaretar oppgavene, hvor en overvekt av de ansatte har faglig bakgrunn som barnevernpedagoger, sosionomer og vernepleiere.

Eksterne lenker 
 Haraldsplass Barnevern
 Haraldsplass Diakonale Stiftelse
 Haraldsplass Diakonale Sykehus
 Haraldsplass Diakonale Høgskole
 Bergen byleksikon på nett, om Garnes Ungdomshjem

Barnevern i Norge
Bergen
Etableringer i 1987
Fylkeskirke

Fylkeskirke (norrønt: fylkiskirkja) er betegnelsen på hovedkirkene i middelalderens fylker – som ikke må forveksles med dagens norske fylker. Fylkesordningen var innført på Vestlandet og i Trøndelag allerede i vikingtiden. Ved innføringen av kristendommen ble fylkene definert som kirkesogn og fylkeskirken ble hovedkirken innenfor sitt område. Da fylkesordningen ble innført på Østlandet var kristningen fullført, men kirken ble også her organisert med fylkeskirker.

Utover i senmiddelalderen modnet organiseringen av kirken, fylkeskirkene fikk mindre betydning og ble avløst av hovedkirker som omfattet et mindre geografisk område, hvilket etterhvert ble til prestegjeld.

Innen år 1067  
Da Olav Kyrre ble norsk konge i år 1067 antas det at følgende fylkeskirker var bygget og innviet:.  
 Borgartingslo̧g, 6 kirker(Norrønt: Sæx ero fylkis kirkiur i þema .iij. fylkium)
Konghelle  (Kononga hællu ytra)
 Svarteborg (Suertiborgh)
 Tune (Tunum)
 Aker (Akre i Oslóar heraðe)
 Sem (Sæme)
 Hedrum (Hæiðar hæimi)
 Eiðsivatingslo̧g, 2 kirker
Nikolaikirken på Gran (St. Nicolai)
 Ringsaker (St. Olaf)
 Gulatingslo̧g, 6 kirker
Moster
 Selje (St. Sunniva)
 Frostatingslo̧g, 2 kirker
Nidarosdomen (Krist kirkju)
 Mære

Perioden 1150-1250 
Oversikt over fylkeskirker i perioden 1150-1250, basert på et utvalg kilder - ikke alle er oppgitt her. Enkelte andre kirker som er oppgitt som fylkeskirker i andre kilder, er utelatt ettersom de ikke er oppført i flere kilder.

Borgartingslo̧g
I Viken var det følgende fylkeskirker:
 Álfheimar:
Ytterby
 Svarteborg (Sorteborg)
 Vingulmǫrk:
 Tune
 Gamle Aker kirke (Aker)
 Vestfylda:
 Sem (Sæm)
 Hedrum (Heidrum)
 Grœnafylki (lå ikke under Viken)
 Gjerpen  (Gerpin á Hǫfund)

Eiðsivatingslo̧g
 Raumafylkí 
 Ullinshof
 Haðafylkí 
 Hof
 Nikolai
 Heinafylkí 
 Hringisakr

Gulatingslo̧g 
 Egđafylkí 
 Vanesyn
 Rygjafylkí 
 St. Svithun
 Hórdafylkí 
 Mostr á Horðalandi
 Valdresfylkí 
 Sliðrar
 Sygnafylkí 
 Hoprekstaðir
 Firðafylkí 
 Sunnfirðir (Sunnfjord)
 Naustradalr
 Norðfirðir (Nordfjord)
 Seliu
 Sunnmœrafylkí 
 Kristkyrkja á hove

Frostatingslo̧g 
Under Frostatinget var det følgende fylkeskirker:

 Raumsdœlafylkí 
 St. Peter

 Norðmœrafylkí 
 Þingvǫll

 Orkdœlafylkí 
 Grjótar

 Gauldœlafylkí 
 Meðalhúsar

 Strindafylkí 
 Hlaðir

 Stjórdœlafylkí 
 Værnes kirke eller Selbu kirke eller begge

 Skeynafylkí 
 Ǫlvishaugr

 Verdœlafylkí 
 Stiklastaðir

 Eynafylkí 
 Húsastaðir i eyjunni iðri

 Sparbyggjafylkí 
 Mære kirke

 Naumdœlafylkí 
 Ranem kirke

Hálogaland 
I Halogaland var det én fylkeskirke:

 þrándarnessfylkí
 þrándarnes

Referanser 

Kirker
Norges fylkers historie
QBittorrent

qBittorrent er en åpen og fri (også gratis) BitTorrent-klient skrevet med Qt4. qBittorrent sikter etter å være lite ressurskrevende, men samtidig visuelt attraktivt og intuitivt. Programmet ønsker å være et åpen og fritt alternativ til μTorrent med støtte for flere operativsystem.

Brukerrettighetene er definert av GNU General Public License.

Se også 
 Fri programvare
 Fri programvare til Windows
 Fri programvare til Mac OS X

Referanser

Eksterne lenker 
 

Fri programvare
Fildelingsprogramvare
Moeros moeros

Moeros moeros er en sommerfugl som tilhører familien smygere (Hesperiidae).  Den er den eneste arten i sin slekt.

Utseende 
En middelsstor (vingespenn ca. 40 millimeter) smyger, brun med 4-5 hvite flekker på forvingen. Undersiden har et markert, blågrønt metallskimmer.

Utbredelse 
Arten lever på Trinidad og i Surinam.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Hesperiinae Latreille, 1807 
 Slektsgruppen Calpodini Clark, 1948  
 Slekten Moeros Evans, 1955
 Moeros moeros (Möschler, 1877)

Kilder 
 Brower, A.V.Z. & Warren, A. (2007) Moeros på Tree of life 
 Markku Savela's Lepidoptera and some other life forms: Sjekkliste over artene. Hentet 1.10. 2012.

Eksterne lenker 
 
 Butterflies of America - Moeros sp. 

Smygere
Sommerfugler formelt beskrevet i 1877
Dyr formelt beskrevet av Heinrich Benno Möschler
Pyramiden kullkraftverk

Pyramiden kullkraftverk var et kullkraftverk etablert i 1968, i havneområdet øst i tettstedet Pyramiden ved Petuniabukta på Svalbard. Eier og operatør var Trust Arktikugol. Effekten var på 5 MW. Anlegget brukte lokalt kull fra Pyramiden-formasjonen i hele driftsperioden og betjente de inntil 1 200 innbyggerne i samfunnet. Kraftverket ble innstilt samtidig med at kulldriften og tettstedet ble nedlagt i 1998.

Trust Arktikugol opprettet kullkraftverk i Pyramiden i 1968, og et 7,5 MW kraftverk i Barentsburg i 1974. Bare Barentsburg-verket er nå i drift blant de russiske kraftverkene, ved siden av kraftverket i Longyearbyen.

Se også
Barentsburg kullkraftverk
Longyear Energiverk

Referanser

Kraftverk på Svalbard
Kullkraftverk i Norge
Spitsbergen
Kraftverk etablert i 1968
Selskaper opphørt i 1998
Nedlagte kullkraftverk‎
Tidligere byggverk i Norge
Musée du quai Branly

Musée du quai Branly er et etnografisk museum i Paris som åpnet i juni 2006. Arkitekt er Jean Nouvel. Museet ligger i 7. arrondissement, i nærheten av Eiffeltårnet.

Eksterne lenker 
 
 Virtual Collection of Masterpieces (VCM)
 Patrick Blanc hos designlines.de

Museer i Paris
7. arrondissement i Paris
Museer etablert i 2006
2006 i Frankrike
Dale Carnegie

Dale Breckenridge Carnegie (født 24. november 1888, død 1. november 1955) var en amerikansk forfatter, foredragsholder og kursholder. Carnegie har hatt stor betydning for litteratursjangeren selvhjelpslitteratur, etter at han i 1936 utgav Hvordan vinne venner - slik får du innflytelse og fremgang som har vært en internasjonal bestselger og har kommet i nye opplag kontinuerlig siden utgivelsen. Carnegies hovedbudskap er at det er mulig å forandre andre personers adferd gjennom å endre hvordan en oppfører seg overfor dem.

I Norge arrangeres det kurs i ledelse og kommunikasjon etter Dale Carnegies prinsipper, og Forlaget Lille Måne har vært norsk utgiver av bøkene siden 2010, bøkene har av forlegger Jan Mesicek fått en oppdatering og språklig modernisering for å gjøre verkene mest mulig aktuelle for vår tidsalder.

Bibliografi  
 Lev livet uten bekymringer slik holder du kreftene og humøret oppe oversatt av Svein Johs. Ottesen (Originaltittel How to stop worrying and start living) 1. norske utgave 1950, ny utgivelse 2010 ISBN 978-82-92605-67-7
 Hvordan vinne venner - slik får du innflytelse og fremgang (originaltittel: How to win friends and influence people) ISBN 978-82-92605-66-0
 Grip ordet - Lær deg kunsten å tale. Slik tar du publikum storm og begeistring. ISBN 978-82-93154-61-7
 Hvordan ha glede av livet og trives med jobben (originaltittel How to enjoy your life and your job) ISBN 82-90491-85-9
 Slik lærer du hurtig og lett å tale effektivt (originaltittel: The quick and easy way to effective speaking ISBN 82-7369-059-8
 Slutt å klage, begynn å leve (originaltittel How to stop worrying and start living) ISBN 82-7369-056-3

Referanser

Eksterne lenker 
 
 
 
 
 
  

Forfattere fra USA
Personer fra Nodaway County i Missouri
James Hadley Chase

James Hadley Chase (født 1906 - død 1985) var en engelsk krim- og spenningsbokforfatter. Hans fødenavn var René Lodge Brabazon Raymond, men var også kjent under en rekke forfatterpseudonymer som James L. Docherty, Raymond Marshall, R. Raymond, og Ambrose Grant. Han regnes som en av tidenes mest fremtredende forfattere innen thrillersjangeren og over 50 av hans bøker har blitt filmatisert. 38 av hans romaner er oversatt til norsk.

Referanser

Eksterne lenker  

 

Britiske forfattere
Personer fra London
Fødsler i 1906
Dødsfall i 1985
Dagbladet Sørlandet

Dagbladet Sørlandet var en dagsavis utgitt i Kristiansand fra 1907 til 1990. Avisen var lenge en partiavis for Arbeiderpartiet.

Avisen kom først ut som Sørlandets Social-Democrat, med en prøveutgave 21. desember 1906, og første ordinære utgave 5. januar 1907, trykket hos Fædrelandsvennen. I begynnelsen kom avisen ut ukentlig, men 1. april 1909 ble avisen dagsavis. 30. april 1923 ble navnet endret til Dagbladet Sørlandet, etter at Komintern-eksekutiven, i et brev til Arbeiderpartiet av 1922, hadde krevd at betegnelsene «sosialdemokrat» og «demokrat» måtte fjernes fra alle partiavisers navn. Splittelsene i arbeiderbevegelsen etter første verdenskrig skapte en vanskelig situasjon for avisen, men etter at Norges Socialdemokratiske Arbeiderparti gikk inn i Arbeiderpartiet i 1927 opplevde avisen ny vekst, og den fikk distribusjon til hele Vest-Agder.

Kjente redaktører inkluderer Ole Øisang (1920–1925), Olav Scheflo (1931–1939) og Odd Lien (1956-1977). Jakob Friis var en fast bidragsyter, og Olav Brunvand var journalist i avisen fra 1934 til 1939.

Under den tyske okkupasjonen opphørte utgivelsene fra 28. januar 1941 til 8. mai 1945, men avisen tok seg opp igjen etter krigen. I 1965 hadde avisen et opplag på 8 129 eksemplarer, men i 1986 hadde dette sunket til 5 721 eksemplarer, og avisen opplevde store økonomiske problemer. Redaktør fra 1984 til 1986, Arne Tumyr, ble den siste redaktøren med tilknytning til Arbeiderpartiet, før avisen ble solgt til Trygve Hegnar, som beholdt avisen i to år uten å lykkes i å skape økonomisk grunnlag for fortsatt drift. Etter at en lokal gruppe investorer hadde gjort et nytt forsøk, gikk avisen til slutt inn 7. februar 1990.

Referanser

Eksterne lenker 
 Kataloger til arkiver etter avisen Sørlandet hos Statsarkivet i Kristiansand

Kristiansands historie
Aviser etablert i 1907
Aviser nedlagt i 1990
Nedlagte aviser i Vest-Agder
Kultur i Kristiansand
Partiaviser (Arbeiderpartiet)
Fjordaposten

Fjordaposten var en avis utgitt i Bergen fra 1923 til 1940, med undertittelen «For norskt næringsliv og nationaldemokratisk politikk». Avisen kom ut to ganger i uken fra 1923 til 1925, og deretter ukentlig. Opplaget lå på rundt 2500 eksemplarer.

Første utgave kom ut 28. september 1923. Redaktør gjennom hele avisens levetid var Albert Joleik, og han ble hjulpet av familiemedlemmer med administrasjon og økonomi. Avisen var i stor grad Joleiks eget talerør «utanfor dei partipolitiske saudegjerde», som han skrev. Den ble skrevet på landsmål/nynorsk med spor av Joleiks egen ortografi, og rettet rettet seg ikke mot bybefolkningen i Bergen, men først og fremst mot befolkningen i omkringliggende områder. Den tyske okkupasjonen av Norge satte en stopper for avisutgivelser, og siste utgave kom 4. april 1940. Avisen kom aldri igang igjen etter krigen.

Referanser

Aviser etablert i 1923
Aviser nedlagt i 1940
Nedlagte aviser i Hordaland
Bergen
Mobilnett

Et mobilnett eller mobilnettverk er et radionettverk bestående av flere radiomaster eller basestasjoner fordelt utover et landområde. Hver mast dekker et gitt område, og for å unngå interferens med eventuelle nabomaster, bruker hver av disse et eget sett med frekvenser. De ulike basestasjonene er koblet sammen i et nettverk, noe som lar et stort antall terminaler (for eksempel mobiltelefoner) kommunisere med hverandre på tvers av basestasjonene. En gruppe basestasjoner i et område kalles en celle, siden terminalene (mobiltelefonene) i cellen får oppkall fra alle mastene i cellen, og systemet velger den beste basestasjonen å sette opp samtalen igjennom. Mobiltelefonen gir beskjed til hjemmesentralen når den flytter seg fra en celle til en annen. Denne cellestrukturen er årsaken til at mobiltelefonen kalles «cell phone» på amerikansk-engelsk – på britisk-engelsk heter av det «mobile phone». 

I Norge har vi pr. 1. oktober 2012 fire selskaper som har sine egne kommersielle mobilnettverk. Disse selskapene er Telenor, Telia, Mobile Norway og Ice.net. Det finnes i dag betydelig flere tilbydere av mobiltjenester i Norge (mobiloperatører), men disse benytter seg av ett eller flere av disse fire mobilnettene.

I de ulike mobilnettverkene benyttes ulike teknologier for å muliggjøre kommunikasjon mellom forskjellige enheter. Telenor, Telia og Mobile Norway benytter seg av GSM (2G), UMTS (3G), HSDPA (populært kalt 3,5G) og LTE (LTE er også kalt «4G» selv om LTE pr. definisjon ikke kvalifiserer til denne benevnelsen), over radiofrekvensområdene 900, 1800 og 2100 MHz. Ice.net (Ice Norge AS) opererer med teknologien 3G CDMA2000 over frekvenser i 450 MHz-området. I tillegg vedtok regjeringen 12. september 2009 at frekvensene i 800 MHz-båndet (som ble frigjort ved overgangen til digitalt fjernsyn) skal benyttes til mobilt bredbånd. Nasjonal kommunikasjonsmyndighet har ansvaret med å auksjonere ut disse frekvensene.

Det er verdt å merke seg at det som forbrukere kan oppleve som ett enkelt mobilnettverk, i praksis kan være flere forskjellige teknologier som kommuniserer sammen over ulike frekvenser. Dette er også årsaken til at ulike teknologier (for eksempel GSM og UMTS) ofte har ulik dekning i samme område. I Norge ligger for eksempel UMTS i frekvensområdet rundt 2100 MHz, som gir dårligere inntrenging gjennom vegger enn man oppnår med GSM i 900 MHz og NMT i 450 MHz. En generell regel når det gjelder radiofrekvenser er at jo lavere frekvenser, desto lavere datakapasitet, men samtidig lengre rekkevidde. Høyere frekvenser gir bedre refleksjon av radiobølgene, mens lavere frekvenser kan krumme, eller bøye radiobølgene så de lettere passerer mindre hindringer.

Mobiltelefoni
Waasland-Beveren

Waasland-Beveren er en belgisk fotballklubb fra byen Beveren i Øst-Flandern. Klubben ble grunnlagt i 1936 og lagets draktfarger er gule med rød underdel, mens bortedraktene er helhvite. Waasland-Beveren spiller for øyeblikket i den øverste divisjonen Jupiler Pro League, og spiller sine hjemmekamper på Freethiel stadion.

Klubben het tidligere KFC Red Star Haasdonk inntil de skiftet navn til KV Red Star Waasland i juni 2002 etter å flyttet til den tidligere hjemmebanen til K. Sint-Niklase SKE (som gikk konkurs på samme tid). Navnet Waasland refererer til regionen hvor byene Haasdonk og Sint-Niklaas er hjemmehørende. I løpet av sommeren 2010 slo KV Red Star Waasland seg sammen med KSK Beveren under nåværende navn og flyttet fra Sint-Niklaas til Beveren for å spille på et større stadion. KSK Beveren var for øvrig en tidligere belgisk seriemester som på 2000-tallet slet med økonomiske problemer. 

Klubben har per dags dato ikke vunnet noen trofé av større betydning, og spilte i landets øverste divisjon for første gang fra 2012/2013-sesongen.

Kjente spillere med tilknytting til klubben 
 Christian Bouckenooghe
 Jean-Pierre La Placa
 Hervé Ndjana Onana
 Jerry Poorters
 Tomasz Radzinski

Referanser

Eksterne lenker 
 

Fotballag i Belgia
Fotballag etablert i 1936
Øst-Flandern
FC Viljandi

FC Viljandi er en tidligere estisk fotballklubb fra byen Viljandi i fylket med samme navn. Klubben ble grunnlagt i 2011 og lagets draktfarger var helhvite med blå underdel. FC Viljandi spilte begge sine sesonger i den øverste divisjonen Meistriliiga, og spilte sine hjemmekamper på Viljandi linnastaadion. Trener var Zaur Tšilingarašvili.

Klubben ble grunnlagt i 2011 da JK Viljandi Tulevik som satellittklubb besluttet å avvikle sitt sportslige samarbeid med storklubben FC Flora Tallinn. JK Viljandi Tulevik gikk deretter nedover i seriesystemet, mens den nystartede klubben FC Viljandi overtok dens lisens og plass i den øverste divisjonen. Klubben meldte opphør etter 2012-sesongen.

Eksterne lenker 
 Klubbens profil hos UEFA.com

Fotballag i Estland
Fotballag etablert i 2011
2011 i Estland
Sport i Europa i 2011
Idrettslag opphørt i 2012
Sport i Estland i 2012
Viljandi fylke
Jesús Herrada

Jesús Herrada Lopez (født 26. juli 1990) er en profesjonell spansk landeveissyklist. Han sykler for Cofidis. Hans fem år eldre bror José Herrada er også profesjonell syklist.

Meritter 

2007
 Nasjonal juniormester på tempo
2008
1. etappe, Kroz Istru
 Nasjonal juniormester på tempo
2009
 Nasjonal U23-mester på tempo
2010
 Nasjonal U23-mester på tempo
2011
3. etappe, Vuelta Ciclista a Burgos
2012
Etappe 2a, Vuelta a Asturias
2013
Spansk mester i landeveisritt
5. etappe, Tour du Poitou-Charentes
2014
1. etappe, Route du Sud
5. etappe, Tour du Poitou-Charentes
2015
2. etappe, Vuelta a Asturias
2. etappe, Tour du Limousin
2016
2. etappe, Critérium du Dauphiné
2017
Spansk mester i landeveisritt
2019
Trofeo Ses Salines
Sammenlagt + 3. og 4. etappe, Luxembourg rundt
 Mont Ventoux Dénivelé Challenge
6. etappe, Vuelta a España
2022
7. etappe, Vuelta a España

Referanser

Eksterne lenker 
 

Spanske syklister
Deltakere for Spania under Sommer-OL 2020
Syklister under Sommer-OL 2020
Personer fra provinsen Cuenca
Fødsler i 1990
Arizona Daily Star

Arizona Daily Star er den største morgenavisa i Tucson og omkringliggende distrikter i sørlige del av Arizona i USA. Opplaget er på 96,682 på ukedager, 116,010 lørdager og 154,715 søndager i 2012. Arizona Daily Star er i fullformat.

Avisa ble etablert i 1879, da Tucson var hovedstad i Arizona. etter å ha vært eid av Pulitzer Inc fra 1971 ble den en del av Lee Enterprises i 2005, da dette selskapet kjøpte opp Pulitzer Inc.

Avisa er eneste søndagsavis i Tucson, på ukedagene samarbeidet den med Tucson Citizen, som var en ettermiddagsavis, men som nå bare er nettavis. Selv om de to avisene samarbeidet om produksjon og administrasjon, hadde de egne redaksjonslokaler og egne redaksjoner. Men Arizona Daily Star har en svært liten stab selv om den har sunn fortjeneste og monopol i Tucson-området. Nyhetsdekningen blir vurdert som tynn, og avisa har ikke eget kontor i delstatshovedstaden Phoenix, men støtter seg på eksterne nyhetstjenester.

Referanser

Eksterne lenker
 

Aviser i USA
Tucson
Publikasjoner etablert i 1879
Pima County
Johnny Alf Larsen

Johnny (eller Jonny) Alf Hartvik Larsen (født 31. januar 1923 i Svolvær, død 29. mai 1947 ved Bremnes fort) var en norsk person som ble dømt til  døden for krigsforbrytelser under andre verdenskrig. Larsen var den eneste fra Nord-Norge som ble dømt til døden i det norske landssvikoppgjøret etter andre verdenskrig.

Larsen var under krigen medlem av NS, Hirden og Germanske SS. Han oppgav å ha jobbet som tolk for Gestapo under rettssaken etter krigen. Han deltok i en lang rekke ransakinger, arrestasjoner og mishandlinger.

Han ble etter krigen tiltalt for 45 tilfeller av grov tortur og ble av retten stemplet som en aggressiv og slu sadist. Hålogaland lagmannsrett dømte ham til livsvarig fengsel, men Høyesterett skjerpet i siste instans dommen til dødsstraff. Han var 24 år gammel da han ble skutt på Bremnes fort utenfor Bodø 29. mai 1947. Klokken ett om natta – i midnattssol, etter to års soning i fengsel, ble han bundet til en påle foran eksekusjonspelotongen på Bremnes fort. Han ble velsignet av fengselspresten, og deretter falt skuddene.

Referanser

Eksterne lenker 
 Knut Støre har brukt 40 år på boka om Johnny Larsen – Artikkel om henrettelsen av Johnny Alf Larsen

Personer fra Vågan kommune
Nordmenn dømt i landssvikoppgjøret etter krigen
Henrettede nordmenn
Nordmenn henrettet ved skyting
Nordmenn fra andre verdenskrig
Charles David Allis

Charles David Allis (født 22. mars 1951) er en amerikansk molekylærbiolog som er tilknyttet Rockefeller University i New York. Han er kjent for sitt arbeid med epigenetikk og hvordan histonproteiner interagerer med DNA.

Allis avla i 1978 doktorgraden ved Indiana University. Han begynte ved Rockefeller University i 2003.

Referanser

Eksterne lenker 
 C. David Allis, Ph.D., presentasjon fra Rockefeller University

Biologer fra USA
Personer fra Cincinnati
Fødsler i 1951
Peter Hultqvist

Peter Hultqvist (født 31. desember 1958 i Stora Tuna) er en svensk politiker for Socialdemokraterna, og har vært riksdagsmedlem i Sverige siden 2006. Han ble valgt inn i riksdagen for Dalarnas läns valkrets på plass 105. Hultqvister redaktør av yrke, og er også styreleder.

Hultqvist ledet forsvarskomiteen, en post han hadde siden 12. april 2012. Han var Sveriges forsvarsminister fra 2014 til 2022.

Referanser

Eksterne lenker 
 
 
 Peter Hultqvist på Sveriges regjerings nettside
 Peter Hultqvist på Sveriges riksdags nettside
 Socialdemokraterna.se – Peter Hultqvist 

Svenske sosialdemokrater
Svenske forsvarsministre
Svenske riksdagsmedlemmer
Svenske riksdagsmedlemmer 2006–2010
Svenske riksdagsmedlemmer 2010–2014
Svenske riksdagsmedlemmer 2014–2018
Svenske riksdagsmedlemmer 2018–2022
Personer fra Borlänge
Svenske journalister
Svenske redaktører
Peter Johnsson

Peter Johnsson (født 1962) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Västra Götalands läns norra valkrets på plass 228. Av yrke er Johnsson blikkenslager.

Johnsson er medlem av kulturkomiteen, samt er med i Nordisk råds svenske delegasjon.

Etter å ha deltatt ved Folk och Försvars konferanse i Sälen i januar 2009, ble Johnsson stoppet av politiet i Malung. Ved utåndingsprøve ble promille påvist til 0,5, noe som i henhold til svensk lov går under kjøring i ruspåvirket tilstand.

Referanser

Eksterne lenker 
 
 
 Peter Johnsson på Sveriges riksdags nettside
 Socialdemokraterna.se – Peter Johnsson 

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Kautokeino (tettsted)

Kautokeino, nordsamisk Guovdageaidnu, er et tettsted og administrasjonssenteret i Kautokeino kommune. Tettstedet ligger på begge sider av Kautokeinoelva og har  innbyggere per 1. januar .

I Kautokeino finner en kommunehuset og servicetilbud, som dagligvarebutikk og bensinstasjon. I sentrum er Samisk høgskole og Samisk videregående skole og reindriftsskole. Sør for sentrum står Kautokeino kirke, på østsida av Kautokeinoelva.

Europavei 45 forbinder Kautokeino tettsted til Alta i nord. Sørover fører Europavegen til riksgrensa mot Finland. Nord for tettstedet ligger Kautokeino flyplass, en tidligere militær flystripe.

Se også 
 Kautokeino (kommune)
 Okkupasjonsmaktens fangeleirer i Norge

Referanser 

Bosetninger i Kautokeino
Tettsteder i Troms og Finnmark